TOP 4 The Most Expensive Condominium In Thailand
หากย้อนกลับไปเมื่อ 3-5 ปีก่อน มีคนพูดว่าจะมีคอนโดมิเนียมที่ราคาขายแตะระดับ 500,000 กว่าบาทต่อตารางเมตร คงมีหลายคนตกใจและอุทานออกมา เฮ้ยจะเป็นไปได้หรือ ที่ราคาคอนโดมิเนียมจะราคาสูงปรี๊ดปรอทแตกขนาดนั้น,ซึ่งวันนี้ก็พิสูจน์ให้เห็นแล้วว่า มันเป็นอะไรที่เกิดขึ้นจริง ในกลุ่มของคอนโดมิเนียมที่ผู้ประกอบการในคำนิยามว่า คอนโดมิเนียม ซุปเปอร์ลักชัวรี,แน่นอนมีคำว่า ซุปเปอร์ลักชัวรี ก็ต้องนำมาซึ่งความหรูหรา เว่อร์วัง อลังการ ที่ผู้ครอบครอง หรือผู้อยู่อาศัยมีความภาคภูมิใจ และไม่สามารถหาประสบการณ์การอยู่อาศัยที่เหนือระดับแบบนี้ได้ที่ไหน,สำหรับเวลานี้ก็เป็นช่วงเวลาแห่งความสุข ที่หลายท่านเพิ่งผ่านการเฉลิมฉลองเทศกาลปีใหม่มา ทีมเศรษฐกิจ จึงขอหยิบยกเรื่องราวเนื้อหาสบายๆมานำเสนอกับเรื่อง TOP 4 The Most Expensive Condominium In Thailand หรือ 4 อันดับตัวท็อปที่พักอาศัยลอยฟ้าราคาสูงสุดในเมืองไทย,98 WIRELESS,เพื่อไม่ให้เสียเวลาขอเริ่มต้นเปิดตัวกับโครงการคอนโดมิเนียมที่ทำให้หลายคนต้องร้องว้าวมาแล้ว กับ 98 Wireless (ไนน์ตี้เอท ไวร์เลส) โครงการคอนโดมิเนียมซุปเปอร์ลักชัวรี ที่บริษัท แสนสิริ จำกัด (มหาชน) ที่เจ้าของโครงการแสนจะภูมิใจในการสรรค์สร้าง,โดย 98 Wireless ครองแชมป์นัมเบอร์วันคอนโดมิเนียมที่มีราคาสูงที่สุด 580,000 บาทต่อตารางเมตร (ตร.ม.) ซึ่งแน่นอน ณ เวลานี้ก็ยังไม่มีโครงการไหนมาล้มแชมป์ขึ้นแซงได้,ทั้งนี้ 98 Wireless เปิดตัวอย่างเป็นทางการในปี 2559 เป็นคอนโดมิเนียมแบบไฮไรซ์ความสูง 25 ชั้น จำนวน 77 ยูนิต มูลค่าโครงการกว่า 8,500 ล้านบาท สวยตั้งเด่นในทำเลที่แสนสุดเอกซ์คลูซีฟ Prime of the Prime บนถนนวิทยุ บนพื้นที่ 2-0-34 ไร่ พูดได้ว่าบนทำเลนี้อาจไม่มีที่แปลงไหนที่จะสามารถนำมาพัฒนาโครงการแบบนี้ได้อีกแล้ว,โครงการ 98 Wireless มีแบบห้องให้เลือกตั้งแต่ขนาด 2-4 ห้องนอน ราคาเริ่มต้น 65 ล้านบาท จนถึงขนาดเพนต์เฮาส์ และซุปเปอร์เพนต์เฮาส์ที่ราคาสูงที่สุดในไทยเวลานี้ ที่โครงการให้ชื่อว่า The One ซึ่งจะเป็นห้องที่อยู่ชั้นบนสุดของโครงการ กับราคา 635 ล้านบาท ปัจจุบันเศรษฐีคนไทยเป็นผู้ครอบครองห้องหรูดังกล่าว,และสิ่งที่ทำให้โครงการนี้พิเศษเหนือระดับ คือความละเอียดประณีตบรรจงทุกขั้นตอนใส่ใจในทุกตารางนิ้ว ถึงขั้นผู้บริหารระดับสูงของแสนสิริทุ่มเทคัดสรรวัสดุ การตกแต่ง และสิ่งอำนวยความสะดวกต่างๆในโครงการด้วยตนเอง,สิ่งที่ทำให้ 98 Wireless โดดเด่นยังมีในส่วนด้านการออกแบบด้านสถาปัตยกรรมอาคารและตกแต่งภายในอย่างมีระดับ โดยได้รับแรงบันดาลใจจากอาคารทรงคลาสสิกในยุโรปและอเมริกาที่ได้รับอิทธิพลมาจากสถาปัตยกรรมแบบโบซาร์ (Beaux-Arts) ผสมผสานระหว่างสถาปัตย-กรรมวิจิตรศิลป์และงานฝีมือชั้นสูง,ผ่านความคิดสร้างสรรค์ของบริษัทสถาปนิกชั้นนำที่ได้รับการยอมรับในระดับนานาชาติอย่าง DWP | Design Worldwide Part-nership พร้อมด้วยบริษัทที่ปรึกษา Anne Carson Designs ที่ช่วยกำหนดคอนเซปต์การออกแบบให้มีเอกลักษณ์ ด้วยสไตล์คลาสสิกตามแบบฉบับของ Ralph Lauren Home,ตั้งแต่โถงทางเข้าไปจนถึงสิ่งอำนวยความสะดวกและสาธารณูปโภคส่วนกลางของโครงการ ทั้งล็อบบี้เลานจ์ บิสซิเนสเลานจ์ และพื้นที่ส่วนกลางอื่นๆ พร้อมกันนี้ ยังได้ T.R.O.P. Terrain+Open Space มาร่วมออกแบบภูมิสถาปัตยกรรมโดยรอบโครงการ,ทุกรายละเอียดของโครงการ 98 Wireless รังสรรค์ด้วยความประณีต ตั้งแต่การเลือกวัสดุการตกแต่งที่ดีที่สุดจากทุกมุมโลกมาใช้ในโครงการ ไม่ว่าจะเป็น พื้นไม้โอ๊กลาย Her-ringbone ประตูไม้จริงลาย Mahogany, Crotch นำเข้าจากสหรัฐอเมริกา วัสดุปูผิวผนังอาคารหินไลม์สโตนจากโปรตุเกส หรือหิน อ่อนลายสวย Carrara และ Calacatta และที่พิเศษที่สุดคือ หินอ่อนสีขาวลายเฉพาะ Sta-tuario จากเหมืองในอิตาลี ซึ่งเป็นหินอ่อนหายากที่สุด โดยโครงการ 98 Wireless มีพื้นที่ที่ใช้หินอ่อนทั้งหมดกว่า 28,000 ตร.ม.,นอกจากนี้ ยังคัดสรรที่สุดของที่สุดแบรนด์ระดับโลกสำหรับผลิตภัณฑ์เครื่องใช้ไฟฟ้า เครื่องครัว และฮาร์ดแวร์อื่นๆ มาไว้ในทุกยูนิตของโครงการอย่างที่ไม่เคยมีโครงการใดในประเทศไทยเคยทำมาก่อน อาทิ เครื่องครัว Gaggenau, ตู้เย็นและตู้แช่ไวน์จาก SubZero, ตู้และบานประตูในครัวจาก SieMatic, ก๊อกน้ำ LeFroy Brooks และสุขภัณฑ์ Kallista เป็นต้น,อีกทั้งยังมีบริการสุดเอกซ์คลูซีฟ โดยโครงการบริการรถลีมูซีนประจำโครงการ เบนท์ลีย์ รุ่น Flying Spur, บริการจอดรถแบบ Valet Parking, ที่จอดรถใต้ดินที่สามารถรองรับได้ถึง 240% รวมถึงที่จอดพิเศษสำหรับรถซุปเปอร์คาร์,นอกจากนี้ ยังมีบริการลิฟต์ส่วนตัวพร้อมโถงลิฟต์สำหรับทุกยูนิต อีกทั้งยังเป็นครั้งแรกของเมืองไทย กับบริการผู้ช่วยส่วนตัวจาก Quintessentially ที่มีชื่อเสียงระดับโลกและจัดงานสำคัญให้กับราชวงศ์อังกฤษมากมายมาประจำที่โครงการ,THE RESIDENCES AT MANDARIN ORIENTAL BANGKOK,เข้าวินมาเป็นอันดับ 2 กับ เดอะ เรสซิเดนซ์ แอท แมนดาริน โอเรียนเต็ล กรุงเทพฯ คอนโดมิเนียมซุปเปอร์ลักชัวรีติดริมแม่น้ำเจ้าพระยา ภายใต้แบรนด์ แมนดาริน โอเรียนเต็ล แห่งแรกในเอเชียตะวันออกเฉียงใต้ และตั้งโดดเด่นเป็นสง่าบนพื้นที่โครงการ ไอคอนสยาม ที่เพิ่งเปิดตัวไปอย่างอลังการไปเมื่อช่วงเดือน พ.ย.2561 ที่ผ่านมา,เดอะ เรสซิเดนซ์ แอท แมนดาริน โอเรียนเต็ล กรุงเทพฯ เป็นอาคารสูง 52 ชั้น ประกอบด้วยห้องพักสุดหรูจำนวน 146 ยูนิต ขนาด 130-230 ตร.ม. และห้องชุดแบบเพนต์เฮาส์ขนาด 380-710 ตร.ม. โดยทุกยูนิตมองเห็นวิวแม่น้ำเจ้าพระยาที่แบบไร้สิ่งบดบัง,สำหรับในด้านราคานั้น ปัจจุบันราคาขายเฉลี่ยแตะระดับ 455,000 บาทต่อ ตร.ม. โดยขณะนี้สามารถทำยอดขายได้แล้ว 75%,ทั้งนี้ เดอะ เรสซิเดนซ์ แอท แมนดาริน โอเรียนเต็ล กรุงเทพฯ เป็นโครงการที่พัฒนาขึ้นโดยบริษัท ดิ ไอคอนสยาม ซูเปอร์ลักซ์ เรสซิเดนซ์ คอร์ปอ-เรชั่น จำกัด มีตัวอาคารมีรูปทรงที่หรูหราสง่างาม โดยการออกแบบได้รับแรงบันดาลใจจากการเดินทางล่องแม่น้ำเจ้าพระยา ซึ่งเป็นเสมือนเส้นเลือดที่หล่อเลี้ยงชีวิตและช่องทางการค้า นับแต่อดีตกาลของมหานครกรุงเทพฯ,อีกทั้งรูปทรงที่บิดโค้งของระเบียงห้องสะท้อนถึงรูปทรงพื้นฐานของแนวคิดการออกแบบ ตกแต่งด้วยกระจกผสานเข้ากับการไล่ระดับโครงสร้างที่ซ้อนเหลื่อมกัน โดยทำให้เกิดแสงตกกระทบในมุมที่แตกต่างในเฉดสีทอง เงิน และทองแดง ทำให้ผสมกลมกลืนไปกับรูปทรงอาคารสมัยใหม่ได้อย่างลงตัว,นอกจากนี้ เดอะ เรสซิเดนซ์ แอท แมนดาริน โอเรียนเต็ล กรุงเทพฯ ยังให้ความสำคัญในเรื่องพื้นที่สีเขียวจัดเต็มสวนกว้างใหญ่ถึง 1,800 ตร.ม. ซึ่งโครงการได้ออกแบบให้ห้องพักอาศัยทำมุม 45 องศา เพื่อให้ผู้อาศัยชื่นชมกับสวนสวยได้อย่างเต็มตา โดยมีฉากหลังเป็นวิวแม่น้ำเจ้าพระยา,ความหรูยังไม่จบเท่านี้ โครงการยังดึงนักออกแบบชื่อดัง จอยซ์แวง ศิลปินชาวฮ่องกง ที่เคยฝากผลงานไว้ในยุโรป เอเชีย และสหรัฐอเมริกามามากมาย มาร่วมเนรมิตโครงการนี้ด้วย โดยจอยซ์ได้ออกแบบในทุกองค์ประกอบของโครงการนี้ ไม่ว่าการเลือกใช้เฟอร์นิเจอร์และวัสดุประกอบ รวมถึงงานศิลป์โบราณรุ่นลิมิเต็ดเอดิชันที่หาได้ยาก และงานฝีมือช่างพื้นบ้านที่ได้จากการแสวงหาตามแหล่งต่างๆ ทั่วโลก,อาทิ การตกแต่งรายละเอียดบนพื้นห้องด้วยลวดลายพิเศษแบบพระราชวังเฟรเดอริคส์บอร์ก ซึ่งได้แรงบันดาลใจจากพิพิธภัณฑ์ประวัติศาสตร์ธรรมชาติ ประเทศเดนมาร์ก และการปูพื้นด้วยหินอ่อนจากป่าแบล็กฟอเรสต์ การใช้วอลเปเปอร์ผ้าไหมลายนูนแบบสามมิติ ไปจนถึงการออกแบบห้องครัวด้วยแบรนด์ระดับโลก Gaggenau,ทั้งนี้ เจ้าของห้องโครงการ เดอะ เรสซิเดนซ์ แอท แมนดาริน โอเรียนเต็ล กรุงเทพฯ ยังได้รับสิทธิพิเศษอีกด้วย ได้แก่ การเป็นสมาชิกในโปรแกรม เดอะ เรสซิเดนซ์ แอท แมนดาริน โอเรียนเต็ล กรุงเทพฯ อีลีท โดยรับสิทธิประโยชน์มากมายเมื่อเข้าพักในโรงแรมของเครือแมนดารินทั่วโลก ตลอดจนการต้อนรับและสิทธิพิเศษระดับวีไอพี เมื่อช็อปปิ้งที่ร้านค้าต่างๆ ในโครงการ ดิ ไอคอนสยาม,FOUR SEASONS PRIVATE RESIDENCES,ตามมาติดๆกับโครงการ โฟร์ซีซั่นส์ ไพรเวท เรสซิเด้นซ์ ณ แม่น้ำเจ้าพระยา หนึ่งในโครงการที่ตั้งอยู่ในพื้นที่ โครงการเจ้าพระยา เอสเตท บริเวณริมแม่น้ำเจ้าพระยา เจริญกรุง 64 พัฒนาโดย บริษัท คันทรี่ กรุ๊ป ดีเวลลอปเมนท์ จำกัด (มหาชน) เป็นโครงการรูปแบบมิกซ์ยูส บนพื้นที่ 35-2-68 ไร่ โดยตัวโครงการมีพื้นที่ติดริมแม่น้ำเจ้าพระยายาวตลอดแนว 350 เมตร ซึ่งถือเป็นพื้นที่ริมน้ำที่ใหญ่ที่สุดแห่งหนึ่งของกรุงเทพฯ มูลค่าโครงการ 32,000 ล้านบาท,ทั้งนี้ นอกจากโฟร์ซีซั่นส์ ไพรเวท เรสซิเด้นซ์ ในโครงการยังมีในส่วนของโรงแรมระดับพรีเมียม 2 แห่งคือ โรงแรมโฟร์ซีซั่นส์ กรุงเทพฯ เป็นโรงแรมสไตล์รีสอร์ต พื้นที่โรงแรมกว้างกว่า 22 ไร่ มีห้องพัก 312 ห้อง และโรงแรมคาเพลล่า กรุงเทพฯ โรงแรมริมแม่น้ำเจ้าพระยาที่ให้บริการห้องพักแบบสวีต ทั้งหมด 101 ห้อง ถือเป็นวิลล่าริมแม่น้ำแห่งแรกของกรุงเทพฯ,แต่วันนี้จะขอเน้นในส่วนของ โฟร์ซีซั่นส์ ไพรเวท เรสซิเด้นซ์ ที่มีราคาขายเฉลี่ยตารางเมตรละ 410,000 บาท โดยตัวโครงการเป็นคอนโดมิเนียมพักอาศัยสูง 73 ชั้น จำนวน 355 ยูนิต ตั้งอยู่ใจกลางพื้นที่โครงการเจ้าพระยา เอสเตท โดยได้รับแรงบันดาลใจในการออกแบบจากที่ตั้งริมน้ำและรูปทรงเรขาคณิต ทำให้เป็นห้องพักหัวมุมทั้งอาคาร,ซึ่งการออกแบบภาพรวมได้มือดีอย่าง ฮามิลตันส์ อินเตอร์เนชั่นแนล ที่ปรึกษาด้านมาสเตอร์แพลน ซึ่งทำงานร่วมกับ บาโม่ ที่ปรึกษาด้านการออกแบบภายใน จึงเป็นการทำงานร่วมกันระหว่างทีมดีไซเนอร์ระดับโลก เพื่อให้งานออกแบบสะท้อนถึงความหรูหราลงตัว,ที่สำคัญโจทย์หลักในการออกแบบห้องพักของโฟร์ซีซั่นส์ ไพรเวท เรสซิเด้นซ์ คือผู้อยู่อาศัยต้องได้สัมผัสทัศนียภาพ และเส้นขอบฟ้าของกรุงเทพมหานครอย่างไร้สิ่งบดบัง,ในส่วนของสิ่งอำนวยความสะดวกก็เรียกได้ว่าจัดเต็มไม่แพ้ใคร โดยจัดให้ระดับเวิลด์-คลาส อาทิ ริเวอร์ เลานจ์ เดลิ-คาเทสเซ่น และโฟร์ซีซั่นส์คลับ ที่ตั้งอยู่ชั้น 64-66 พร้อมการตอบโจทย์ไลฟ์สไตล์หลากหลายรูปแบบ ไม่ว่าจะเป็นห้องเก็บไวน์ ห้องชมภาพยนตร์ส่วนตัว สระว่ายน้ำ อินฟินิตี้วิวแม่น้ำเจ้าพระยา เพื่อให้ผู้พักอาศัยได้เพลิดเพลินกับวิวเส้นขอบฟ้าจากชั้น 66,ด้านห้องพักมีให้เลือกทั้งแบบ 1-5 ห้องนอน รวมถึงมีห้องนอนแบบดูเพล็กซ์ 3-5 ห้องนอน ขนาดตั้งแต่ 105-499 ตร.ม. โดยความโดดเด่นของห้องพักของโครงการนี้คือ การจัดสรรพื้นที่ในห้องให้เปิดโล่ง ดูกว้าง อาทิ ห้องแบบ 3 ห้องนอน ประตูระเบียงแบบกระจกเลื่อนถูกนำมาติดตั้งเพื่อพับและตัดกันเป็นมุม 90 องศา ซึ่งหมายความว่าเมื่อเปิดประตูระเบียงพื้นที่สี่เหลี่ยมจัตุรัสของระเบียงจะเชื่อมต่อกับพื้นที่รับประทานอาหารและพื้นที่ห้องนั่งเล่น,THE RITZ-CARLTON RESIDENCES,เข้าเส้นชัยมาเป็นอันดับ 4 กับโครงการ เดอะ ริทซ์-คาร์ลตัน เรสซิเดนเซส บางกอก ซึ่งเป็นส่วนหนึ่งของโครงการ มหานคร ภายใต้การพัฒนาของบริษัท เพซ ดีเวลอปเมนท์ คอร์ปอเรชั่น จำกัด (มหาชน) และบริษัท อินดัสเทรียล บิลดิ้งส์ คอร์ปอเรชั่น,เดอะ ริทซ์-คาร์ลตัน เรสซิเดนเซส บางกอก คือสุดยอดที่พักอาศัยระดับซุปเปอร์ไฮเอนด์ มีจำนวน 209 ยูนิต บริหารจัดการโดย เดอะ ริทซ์-คาร์ลตัน โฮเทล คอมปะนี ผู้นำระดับโลกในด้านบริการระดับพรีเมียม ซึ่งเป็นสุดยอดแบรนด์โรงแรมระดับห้าดาว เดอะ ริทซ์-คาร์ลตัน เป็นแบรนด์ที่สูงสุดในเครือแมริออท อินเตอร์เนชั่นแนล,แน่นอนลูกค้าจึงมั่นใจได้ว่า เมื่อมีแบรนด์นี้เป็นคอนโดมิเนียม ทุกสิ่งอย่างตั้งแต่การออกแบบไปจนถึงพื้นที่ส่วนกลาง และตัวห้องพัก รวมไปถึงการบริการ สิ่งอำนวยความสะดวกต่างๆ จะผ่านการเลือกสรรที่ดีที่สุดบนมาตรฐานของแบรนด์ เดอะ ริทซ์-คาร์ลตัน,อีกทั้งในเรื่องทำเลที่ตั้งโครงการก็แสนจะเป็นทำเลทองอยู่บนถนนนราธิวาสราชนครินทร์ ติดกับรถไฟฟ้าช่องนนทรี สามารถเข้าออกได้ทั้งสีลม สาทร และนราธิวาส ทำให้การเดินทางสะดวกสบาย,สำหรับด้านราคาขายเฉลี่ยอยู่ที่ 400,000 บาทต่อ ตร.ม. ซึ่งก็มีข้อมูลจากฝ่ายขายแจ้งด้วยว่า เดอะ ริทซ์-คาร์ลตัน เรสซิเดนเซส สามารถทำราคาขายสูงสุดแตะ 600,000 บาทต่อ ตร.ม. ที่ขนาดห้อง 782 ตร.ม. ในราคาขายที่ 469 ล้านบาท,เดอะ ริทซ์-คาร์ลตัน เรสซิเดนเซส บางกอก มีขนาดห้องพักตั้งแต่ 2-5 ห้องนอน ครอบคลุมทั้งแบบซิมเพล็กซ์ และแบบดูเพล็กซ์,ในด้านการออกแบบโครงการได้ เดวิด คอลลินส์ สตูดิโอ มาเป็นผู้ออกแบบให้ ซึ่งเป็นแบรนด์ที่ออกแบบตกแต่งภายในที่ได้รับการยอมรับอย่างสูงในกรุงลอนดอนและนิวยอร์ก มีผลงานการออกแบบส่วนที่พักอาศัยส่วนตัว ภัตตาคาร และบาร์ระดับแนวหน้าในกรุงลอนดอน และนิวยอร์กมากมาย ซึ่งรวมไปถึง เดอะ บลูบาร์, โนบุ, เดอะ วอลซีย์, โรงแรมคอนนอจ, โรงแรมแคลริดจ์, เดอะ ลอนดอน เอ็นวายซี เป็นต้น,ทั้งนี้ ในเรื่องการออกแบบภายนอกอาคารก็เรียกว่าใครผ่านมาก็ต้องเหลียวมองกับดีไซน์ พิกเซล ออกแบบมาเพื่อเพิ่มมุมมองรูปแบบพาโนรามา ไม่มีสิ่งใดบดบัง ทำให้เห็นฟากฟ้าของเมืองหลวงและแม่น้ำเจ้าพระยาที่หาดูได้ยาก,ปัจจุบัน เดอะ ริทซ์-คาร์ลตัน เรสซิเดนเซส บางกอก มีกลุ่มลูกค้า 30% เป็นคนไทย 70% เป็นชาวต่างชาติ ทั้งฮ่องกง ญี่ปุ่น ไต้หวัน มาเลเซีย ยุโรป อเมริกา และออสเตรเลีย โดย 20% ของทั้งหมดซื้อเพื่อปล่อยเช่า ที่เหลือซื้อเพื่ออยู่เอง ซึ่งก็มีกลุ่มลูกค้าบางคนซื้อเป็นคอลเลกชัน เพราะมีคอนโดมิเนียมริทซ์-คาร์ลตัน อยู่แล้วที่ประเทศอื่นๆ ซื้อไว้แล้วถูกใจ ทำให้หากแบรนด์นี้ไปเปิดเพิ่มก็จะซื้อเพิ่มอีก,ทั้งนี้ กลุ่มลูกค้าที่เป็นเจ้าของห้องพักสุดหรูนี้ จะเป็นกลุ่มเจ้าของธุรกิจ ทำงานด้านการเงินการธนาคาร เป็นผู้บริหารระดับสูงของบริษัทระดับโลก เป็นแพทย์ รวมถึงกลุ่มแวดวงคนดังระดับโลก ต่างจับจองเป็นเจ้าของ.
หากย้อนกลับไปเมื่อ 3-5 ปีก่อน มีคนพูดว่าจะมีคอนโดมิเนียมที่ราคาขายแตะระดับ 500,000 กว่าบาทต่อตารางเมตร  
คอนโดมิเนียม,ซุปเปอร์ลักชัวรี่,98 Wireless,เดอะ เรสซิเดนซ์ แอท แมนดาริน โอเรียนเต็ล,สกู๊ปเศรษฐกิจ